Fire personer fra Skagens-området er anholdt i en større narkosag. I følge TV2/Nords oplysninger drejer det sig om salg af mere end tre kilo amfetamin.

To mænd er blevet varetægtsfængslet i en grov narkosag fra Skagen, oplyser Nordjyllands Politi. Yderligere to personer fra Skagen er anholdt og har måske forbindelse med sagen. Ifølge politikommissær Jens Møller Søgaard fra Nordjyllands Politi har man efterforsket sagen sammen med Task Force Vest. De to andre anholdte er en mand og en kvinde, der også kommer fra Skagen. Også de er sigtet for overtrædelse af narkolovgivningen, og politiet vil ikke udelukke, at de to sager hænger sammen De fire personer er sigtet efter straffelovens §191, som handler om store mængder narko og videresalg. I følge TV2/Nords oplysninger drejer det sig sammenlagt om salg af mere end tre kilo amfetamin. Amfetamin har en gadepris på op mod 250 kroner grammet. Jens Møller Søgaard ønsker ikke at oplyse mere om sagen.